MTÜ MURASTE KÜLASELTS
 JUHATUSE  KOOSOLEKU PROTOKOLL   	

Muraste,  08. juuni  2016. a  	 	

Juhatas:	Andres Madissoo	
Protokollis:	Aule Kikas	
Osalesid:	Aule Kikas, Silva Kiili,   Katre Kuusik,  Andres Madissoo, Evar Ojasaar, Hannes Reinola, Evelin Tiirik, Marju Tulva
   	
 Puudusid:	Katrin Krause,  Elari Udam

	
	
Päevakord:

1.	Muraste liikluskorraldus;  
2.	Juhatuse esimehe valimine; 
3.	Võimlemispeo "Hingelind" kinkepiletid;
4.	Osalemisest Eesti-Läti-Rootsi ühisprojektis (Interreg Kesk-Läänemere programm);
5.	 Külade päeva ja jaanipäeva korraldusest.

	
1.	Muraste liikluskorraldus 
Arutelus osalesid Harku vallavalitsusest teedespetsialist Henry Prits ja haldusosakonna juhataja Tarmo Richard Klamp. Pikka aega on olnud teemaks Kolmiku tänava ja sellega piirnevate tänavate liikluskorraldus. Nimetame seda ettevõtmist katseks parandada liiklusohutust Kolmiku tänaval ja ristuvatel tänavatel. Õueala märk ja teavitus artiklina on vaid üks väike osa protsessist. Paljud elanikud  on väljendanud valmisolekut suhelda aktiivselt õueala reeglitest kinnipidamise osas nendega, kes seda rikuvad. Just see on meie hinnangul selle protsessi oluline komponent, ilma milleta märk „tööle“ ei hakka. Tuleb arvestada ka sellega, et õueala märk võib olla ohtlikum kui kiirusepiirang, kuna väiksem hakkab arvestama oma õigusega. Seetõttu tuleb lapsi teavitada realistlikust olukorrast, mitte õpetada neid kohe käituma nii, nagu viibiksid nad oma hoovis. 

Autoliikluse rahustamise meetodid on teemaks peaaegu igas väiksemas asulas, mistõttu on ka Harku Vallavalitsus huvitatud kõigist meetoditest, mis toimivad. See on ka põhjuseks, miks oleme nõus sellist katset läbi viima. Tagasisidet ootab Harku vald septembris 2016.

Otsustati Harku valla ja külaseltsi ühise tegevusena paigaldada õueala tähistavad liiklusmärgid Muraste Pankranniku piirkonda.

2.	Juhatuse esimehe valimine
Juhatuse esimehe kandidaatidena seati üles Andres Madissoo, Evar Ojassar ja Aule Kikas, kellst kaks viimast taandasid enda kandidatuuri.
Otsustati valida juhatuse esimehks Andres Madissoo.

3.	Võimlemispeo "Hingelind" kinkepiletid
Eesti Spordiselts Kalev on pöördunud kohalike omavalitsuste poole järgmise kirjaga. „Me väärtustame inimeste tervist, hindame kõrgelt aktiivseid eluviise ja igati toetame nende ettevõtmisi, mis omakorda aitab kaasa ühiskonna terviseteadlikkuse tõstmisele ning on oluline inimeste heaolu edendamisel läbi liikumisharrastuse võtme. Seoses sellega korraldab Eesti Spordiselts Kalev 02. juulil Eestimaa võimlemispeo, mis kannab pealkirja HINGELIND. Kalevi Keskstaadionil osaleb ca 5000 harrastajat live muusika saatel. Pealavastaja Kersti Kull soovib koos oma meeskonnaga seekord jutustada loo Hingelinnust. ”Olles töötanud mitu aastat imelise puudutuse teemaga, hakkas hinges kasvama idee,” ütleb Kersti, ”mida tahaksin nüüd Teiega koos jagada ja teostada. Hingelind on peegeldus meie väärtustest ja uskumustest, selle muredest ja rõõmudest mida tahangi Teiega jagada!” Sügaval, sügaval kehas elab hing. Keegi pole teda veel näinud aga kõik teavad, et ta on olemas. Ja mitte ainult ei teata, et ta on olemas, vaid teatakse sedagi, mis on tema sees. Hinge sees, tema keskel, seisab ühel jalal lind. Lind, kelle nimi on HINGELIND. Hingelind on tehtud paljudest laegastest. Neid laekaid ei saa nii sama kergesti avada, sest iga laegas käib lukus võtmega, mis sobib ainult talle. Piiludes erinevatesse laegastesse aga õpime ennast paremini tundma ja mida rohkem neid avame, seda suurema väe saavutame. Nii kasvame kartmatuks, tugevaks ja loovaks ning oleme võimelised elama oma unistuste elu. Iga sammuke on aluseks järgmisele. Igapäevased sammud täna viivad aja jooksul harukordsete tulemusteni. Millest räägivad meie 13 erinevat laegast. Piilume Teiega koos nende laegaste sügavusse abiks on meil live-vormis musitseeriv ansambel Vallatud Vestid ja sõbrad ning lauljad Ott Lepland, Tanel Padar, Karl-Erik Taukar ja Getter  Jaani
Peaproov-etenduse 01. juulil 2016 kell 13:00 soovime kinkida Teie kaudu vähekindlustatud peredele, lastekodulastele ja suurperedele.  Saame pakkuda Teile peaproov-etendusele tasuta pileteid. Palun täitke allolev tabel ja saatke tagasi info@eestikalev.ee“
 
Otsustati teha ettepanek kinkepiletite saamiseks Tarmo Ola,   Mai-Liis Valdvee, Anneli Habicht, Kaire Taberland,   Sten Luik peredele

4.	Osalemisest Eesti-Läti-Rootsi ühisprojektis (Interreg Kesk-Läänemere programm)
Projekti Eesti-poolne koordinaator Anneli Kana tegi ülevaate projekti ettevalmistusest. Meid puudutav temaatika oleks seotud limiteeritud ligipääsuga merele.  Idee on koordineerida mereäärsete kogukondade koostööd KOVide ja ettevõtjatega ses küsimuses järgmistel teemadel:
vaba aja tegevused mererannas;  mikroettevõtlus mereäärsetes piirkondades; loodus- ja keskkonnakaitse ning reeglid ja seadused planeeringutes

Kaasatud võiks olla Muraste piirkond (Muraste ja Suurupi külaseltsid) ja Harku vald; Viimsi valla mõned aktiivsemad külad ja esindajad, samuti volikogu esindajas; Juminda poolsaare seltsid (sh merepääste jm) ja Kuusalu vald + mõni ettevõtja. Kodukant Harjumaa omaks keskset koordineerivat rolli ja oleks nö katus. 

Projekti tegevused on nö pehmed- kohtumised, heade praktikate vahetus, vajadusel uuringud, käsiraamatud ja juhised. Loomulikult ka mereäärsete piirkondade kogukondlik rahvusvaheline suhtlus.
13.-15. sept kohtumine Rootsis ning tehakse otsus projekti jätkamise kohta. 

Otsustati võtta info teadmiseks. Hetkel jätkutegevusteks plaan puudub. 

5.	Külade päeva ja jaanipäeva korraldusest

Külade päeval osalemiseks ja jaanipäeva läiviimiseks on ettevalmistused tehtud. Asju koordineerib Aule.
Otsustati: suvi võib alata! Kel lusti, lööb kaasa ka külategemistes. 

Andres Madissoo
juhatuse esimees